Prijedlog izmjena i dopuna Poslovnika
Na temelju članka 33. Zakona o lokalnoj i područnoj (regionalnoj) samoupravi  ("Narodne novine", broj 33/01, 60/01,- vjerodostojno tumačenje, 129/05, 109/07, 125/08, 36/09, 150/11, 144/12, 19/13, - pročišćeni tekst, 137/15, 123/17, 98/19. i 144/20) i članka 30. Statuta Općine Koprivnički Bregi ("Službeni glasnik Koprivničko-križevačke županije", broj 6/13., 3/18. i 6/20), Općinsko vijeće Općine Koprivnički Bregi na ____. sjednici, održanoj _____________ 2021. donijelo je

POSLOVNIČKU ODLUKU
o izmjenama i dopunama Poslovnika Općinskog vijeća Općine Koprivnički Bregi


Članak 1.
U Poslovniku Općinskog vijeća Općine Koprivnički Bregi („Službeni glasnik Koprivničko-križevačke županije broj 14/09, 6/13. i 6/20) (u daljnjem tekstu Poslovnik) u članku 21. stavku 1. riječi „i zamjenik općinskog načelnika“ brišu se. U istom članku, istom stavku riječ „prisustvuju“ zamjenjuje se riječi „prisustvuje“.

Članak 2.
	Članak 24. mijenja se i glasi:
	„Općinski načelnik može se opozvati putem referenduma. 
Način i postupak provođenja referenduma propisan je zakonom.“.

Članak 3.
	U članku 45. stavku 1. riječi „i zamjeniku općinskog načelnika“ brišu se.
U istom članku, stavku 6. zarez i riječi „zamjenik općinskog načelnika“ brišu se.

Članak 4.
U članku 46. stavku 1. zarez i riječi „zamjeniku općinskog načelnika“ brišu se.

Članak 5.
U članku 47. stavku 1. zarez i riječi „zamjenik općinskog načelnika“ brišu se.

Članak 6.
	U članku 56. iza stavka 5. dodaju se novi stavci koji glase: 
	„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje i sigurnost stanovništva te imovinu veće vrijednosti, za vrijeme trajanja posebnih okolnosti sjednice Općinskog vijeća mogu se održavati elektroničkim putem u skladu s tehničkim mogućnostima Općine.
Ako se sjednica po odluci predsjednika Općinskog vijeća u slučaju iz stavka 5. ovoga članka održava izjašnjavanjem elektroničkom poštom, predsjednik u pozivu za sjednicu određuje dan i vrijeme održavanja sjednice, dan i vrijeme  u kojem se dostavljaju amandmani i u kojem se ovlašteni predlagatelj izjašnjava o amandmanima, te vrijeme u kojem se glasuje po predloženim točkama dnevnog reda. 
Glasuje se na obrascu za glasovanje koji se dostavlja predsjedniku i službeniku Jedinstvenog upravnog odjela koji sastavlja zapisnik sa sjednice Općinskog vijeća i ostalim vijećnicima (odgovori svima/Reply All). Glasovanje se može provesti i putem programskog rješenja (aplikacije).
Na sjednicu sazvanu i održanu na način propisan u stavku 2. ovoga članka primjenjuju se odredbe ovoga Poslovnika o rokovima za sazivanje sjednice i dostavu materijala, predlaganju točaka dnevnog reda, dostavu amandmana i glasovanju.
Ako se sjednica po odluci predsjednika Općinskog vijeća održava putem video konferencije, na sjednicu sazvanu i održanu putem video konferencije primjenjuju se odredbe ovoga Poslovnika o rokovima za sazivanje sjednice, dostavu materijala, predlaganju točaka dnevnog reda, postavljanju vijećničkih pitanja, dostavi amandmana, održavanju reda na sjednici i glasovanju.“.

Članak 7.
	U članku 68. stavku 2.  dodaje se alineja 6. koja glasi „odluku o raspisivanju referenduma o razrješenju općinskog načelnika,“.
	U istom članku, istom stavku, dosadašnja alineja 6. postaje alineja 7.

Članak 8.
Ovlašćuje se Odbor za statut i poslovnik da utvrdi i objavi pročišćeni tekst Poslovnika Općinskog vijeća Općine Koprivnički Bregi.
Članak 9.
Ova Poslovnička Odluka stupa na snagu osmog dana od dana objave u „Službenom glasniku Koprivničko-križevačke županije“, osim članaka 1., 3., 4., 5. i 7. koji stupaju na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave, te općinske načelnike, gradonačelnike i župane.


OPĆINSKO VIJEĆE 
OPĆINE KOPRIVNIČKI BREGI

	KLASA: 021-05/21-01/01
URBROJ: 2137/8-21-1
Koprivnički Bregi, _________ 2021. 

	




										PREDSJEDNIK: 

										   Darko Sobota


















Obrazloženje:
Hrvatski sabor donio je Zakon o izmjenama i dopunama Zakona o lokalnoj i područnoj (regionalnoj) samoupravi, koji je objavljen u „Narodnim novinama“ broj 144/20, dana 23. prosinca 2020. godine. Zakon je stupio na snagu 24. prosinca 2020. godine.
U prijelaznim i završnim odredbama naprijed citiranog zakona, člankom 32., propisano je da su jedinice lokalne i područne (regionalne) samouprave dužne uskladiti svoje Statute i druge opće akte s odredbama toga Zakona u roku od 60 dana od dana njegova stupanja na snagu.
Obveza je tijela jedinica lokalne i područne (regionalne) samouprave pridržavati se važećih propisa, te osigurati zakonitost rada i akata.
Kako bi Općina Koprivnički Bregi kao jedinica lokalne samouprave ispunila naprijed citirane joj obveze utvrđene važećim propisima, predlaže se donošenje Poslovničke odluke o izmjenama i dopunama Poslovnika Općinskog vijeća Općine Koprivnički Bregi.

OVLAŠTENI PREDLAGATELJ:  Općinski načelnik

PRIJEDLOG IZRADIO: Jedinstveni upravni odjel Općine Koprivnički Bregi

U Koprivničkim Bregima, 15. siječnja 2021. godine



